Шарл д’Орлеан
Дребна стока имам аз…

Превод от френски: Пенчо Симов, 1978

chitanka.info

Дребна стока имам аз!

Но ако не ви приляга,

не отсъждайте веднага,

че виновен съм пред вас.

Някой грош, а не елмаз

ми е цялата облага:

дребна стока имам аз!

Но ако не ви приляга?

В приказки загубих час,

млъквам — трябва да се бяга,

да ехти през студ и влага

в улиците моя глас:

дребна стока имам аз!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.